Федерати
Федератите () се наричат такива варварски племена, които през IV и особено V век (Великото преселение на народите) получават разрешение от римските императори да се заселят на територията на Западната Римска империя след подписването на специален договор – федус, с който се уговарят отношенията между империята и определеното варварско племе.

Най-често пришълците се задължават да защитават границите на империята и да ѝ плащат данъци, в замяна на което получават правото да се заселят в пограничните ѝ райони и да обработват нейни земи.

Неспособността на Римската империя да застави варварите да водят уседнал начин на живот води до създаването на т. нар. варварски кралства на територията ѝ.

Литература 
 Manfred Clauss, Föderaten. In: Lexikon des Mittelalters. Bd. 4, Sp. 601
 Walter Goffart, Barbarians and Romans A.D. 418-584. The techniques of Accomodation. Princeton 1988
 Peter J. Heather, Fourth-Century Foedera and Foederati; in: Walter Pohl (Hrsg.): Kingdoms of the Empire. Leiden 1997, 85-97

Римска империя
Политика на Древен Рим
Въоръжени сили на Древен Рим
Въоръжени сили на Византия
Дипломация